નવી દિલ્હી, 19 મે: નવી દિલ્હી સરકારના મંત્રિમંડળનું માળખું તૈયાર કરવાને ધ્યાનમાં રાખતા નરેન્દ્ર મોદી સોમવારે પણ ગુજરાત ભવનમાં ભાજપના વરિષ્ઠ નેતાઓની સાથે મળી રહ્યા છે. મોદી આજે બીજા દિવસે પણ દિલ્હીમાં છે અને સરકારના ગઠનને લઇને આજે પણ આખો દિવસ પાર્ટીની અંદર રાજનૈતિક ગરમાગરમી બની રહેવાની શક્યતા છે. નવા મંત્રિમંડળનું માળખું તૈયાર કરવાને લઇને મોદી અને રાજનાથની સાથે ભાજપના વરિષ્ઠ નેતાઓને મળવાનો સિલસિલો આજે સવારથી જ ચાલુ થઇ ગયો છે. જ્યારે કેન્દ્રમાં ભાજપ સરકાર બનતા પહેલા મોટા મંત્રાલયોને લઇને ચર્ચાનો દૌર શરૂ થઇ ગયો છે. એક જ વિભાગ માટે ઘણા દાવેદારો સામે આવ્યા છે.